स्टूडेंट की मांग पर IMA की आपत्ति, एसोसिएशन बोला- मरीज के सुरक्षा प्रोटोकॉल से समझौता नहीं
Female Doctors Operation Theater Long Sleeve Scrub Jacket Dress मुस्लिम फीमेल एमबीबीएस स्टूडेंट्स की ऑपरेशन थिएटरों में लंबी आस्तीन वाले स्क्रब जैकेट और सर्जिकल हुड पहनने की मांग पर कड़ी आपत्ति जताई है।
इंडियन मेडिकल एसोसिएशन (IMA) समेत मेडिकल बिजनेस से जुड़े कई संगठनों ने मुस्लिम फीमेल MBBS स्टूडेंट्स की उस मांग पर कड़ी आपत्ति जताई है, जिसमें उन्होंने ऑपरेशन थिएटरों में लंबी आस्तीन वाले स्क्रब जैकेट और सर्जिकल हुड पहनने परमिशन मांगी थी।
IMA का कहना है कि अस्पतालों और ऑपरेशन थिएटरों में मरीज ही महत्वपूर्ण होता है और उनकी सुरक्षा सुनिश्चित करने के लिए मौजूदा ग्लोबल प्रोटोकॉल का बिना शर्त पालन होना चाहिए।
दूसरी ओर, केरल सरकार मेडिकल ऑफिसर्स एसोसिएशन (KGMOA) ने कहा कि इस तरह की मांग के लिए परमिशन देना वैज्ञानिक और नैतिक रूप से सही नहीं है।
पहले पढ़िए मेडिकल बॉडीज के बयान...
अलग-अलग बैच की 7 की स्टूडेंट्स ने की मांग 
एक दिन पहले तिरुवनंतपुरम के सरकारी मेडिकल कॉलेज की 7 स्टूडेंट्स ने प्रिंसिपल को लेटर लिखकर हिजाब के बदले लंबी आस्तीन वाली स्क्रब जैकेट और सर्जिकल हुड पहनने की अनुमति मांगी थी। स्टूडेंट्स ने लिखा था कि उन्हें अपनी धार्मिक मान्यताओं के तहत हर समय अपना सिर ढंकना पड़ता है और ऑपरेशन थिएटर के अंदर हिजाब पहनना संभव नहीं है।
2020 MBBS बैच के एक स्टूडेंट के लिखे लेटर में 2018 बैच, 2021 और 2022 बैच के 6 स्टूडेंट्स ने भी साइन किए।
प्रिंसिपल ने कहा था- मांग पूरी करने की स्थिति नहीं
डॉ. मॉरिस ने कहा कि ऑपरेशन थिएटर में हम जर्म्स फ्री वातावरण सुनिश्चित करने के लिए ग्लोबल स्टैंडर्ड फॉलो करते हैं। इसलिए मैं उनकी मांग पर कोई फैसला लेने की स्थिति में नहीं हूं। हम सर्जन और इंफेक्शन कंट्रोल एक्सपर्ट की एक बैठक बुलाएंगे। हमारे लिए रोगी की सुरक्षा सबसे पहले है। एक समिति दोनों पक्षों को देखेगी और ध्यान मरीजों की सुरक्षा पर होगा, जिससे समझौता नहीं किया जाएगा।
हिजाब पर सुप्रीम कोर्ट भी नहीं बना सका एक राय
हिजाब पर बैन के मामले में सुप्रीम कोर्ट के दो जजों की बेंच में एकराय नहीं बन सकी थी। 7 महीने पहले सुप्रीम कोर्ट ने जब फैसला सुनाया तो दो जजों की बेंच की इस मामले पर राय अलग-अलग थी। 10 दिनों की सुनवाई के बाद कोर्ट ने फैसला सुरक्षित रखा था।
हिजाब विवाद से जुड़ी खबर भी पढ़ें...
श्रीनगर के स्कूल में हिजाब विवाद
हिजाब विवाद जम्मू-कश्मीर पहुंच गया है। श्रीनगर के रैनावाड़ी इलाके में स्थित विश्व भारती महिला स्कूल की छात्राओं का आरोप है कि उन्हें हिजाब पहनने से रोका जा रहा है। उनका कहना है कि हिजाब हमारे धर्म का हिस्सा है और इसे हम बिल्कुल नहीं हटाएंगे। जब बाकी के स्कूलों में इसे लगाने की परमिशन है तो हमारे स्कूल में क्यों नहीं? छात्राओं ने स्कूल प्रशासन के इस आदेश के खिलाफ सड़क पर विरोध प्रदर्शन किया। पढ़ें पूरी खबर...